ระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์การแต่งตั้งผู้แทนจากภาคเอกชนและภาคประชาสังคมและผู้ทรงคุณวุฒิในคณะกรรมการส่งเสริมและสนับสนุนการมีส่วนรวมของประชาชนในการต่อต้านการทุจริตพ.ศ. ๒๕๖๑ โดยที่มาตรา ๕๑/๒ แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติมาตรการของฝ่ายบริหารในการป้องกันและปราบปรามการทุจริต (ฉบับที่ ๓) พ.ศ. ๒๕๖๑กำหนดให้มีคณะกรรมการเพื่อให้คำเสนอแนะ ช่วยเหลือ และร่วมมือกับสำนักงานคณะกรรมการป้องกันและปราบปรามการทุจริตในภาครัฐในการส่งเสริมและสนับสนุนให้ประชาชนรวมตัวกันเพื่อมีส่วนร่วมในการป้องกันและปราบปรามการทุจริตรวมตลอดทั้งรณรงค์ให้ความรู้ ต่อต้าน หรือชี้เบาะแส รวมทั้งเสริมสร้างทัศนคติและค่านิยมเกี่ยวกับความซื่อสัตย์สุจริตทั้งในภาครัฐและภาคเอกชนจึงเป็นการสมควรให้มีหลักเกณฑ์และวิธีการเกี่ยวกับการแต่งตั้งผู้แทนจากภาคเอกชนและภาคประชาสังคมและผู้ทรงคุณวุฒิในคณะกรรมการส่งเสริมสนับสนุนการรวมตัวกัน เพื่อมีส่วนร่วมในการป้องกันและปราบปรามการทุจริตดังกล่าวให้มีความเหมาะสมและมีประสิทธิภาพอาศัยอำนาจตามความในมาตรา ๔ วรรคสอง แห่งพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑ และมาตรา๕๑/๒ วรรคสาม แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติมาตรการของฝ่ายบริหารในการป้องกันและปราบปรามการทุจริต(ฉบับที่ ๓) พ.ศ. ๒๕๖๑ ประธานกรรมการป้องกันและปราบปรามการทุจริตในภาครัฐ โดยความเห็นชอบของคณะกรรมการป้องกันและปราบปรามการทุจริตในภาครัฐจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์การแต่งตั้งผู้แทนจากภาคเอกชนและภาคประชาสังคม และผู้ทรงคุณวุฒิในคณะกรรมการส่งเสริมและสนับสนุนการมีส่วนรวมของประชาชนในการต่อต้านการทุจริตพ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้สำนักงานหมายความว่า สำนักงานคณะกรรมการป้องกันและปราบปรามการทุจริตในภาครัฐกรรมการ หมายความว่า กรรมการผู้แทนภาคเอกชนและภาคประชาสังคมและกรรมการผู้ทรงคุณวุฒิข้อ๔ ผู้ซึ่งจะได้รับแต่งตั้งให้เป็นกรรมการผู้แทนภาคเอกชนและภาคประชาสังคมต้องเป็นผู้แทนจากภาคเอกชนซึ่งเป็นนิติบุคคลที่ไม่ใช่หน่วยงานภาครัฐโดยมีลักษณะของการดำเนินงานหรือกิจกรรมที่เกี่ยวข้องกับการป้องกันและปราบปรามการทุจริตหรือเป็นผู้แทนจากภาคประชาสังคมที่เป็นการรวมตัวกันของกลุ่มคนหรือประชาชนที่มีวัตถุประสงค์ร่วมกันในการป้องกันและปราบปรามการทุจริตและต้องมีคุณสมบัติและไม่มีลักษณะต้องห้าม ดังต่อไปนี้(ก)มีคุณสมบัติ(๑)มีสัญชาติไทย(๒)มีอายุไม่ต่ำกว่ายี่สิบปีบริบูรณ์(๓)เป็นผู้มีความซื่อสัตย์สุจริตเป็นที่ประจักษ์(๔) มีความรู้ หรือประสบการณ์ที่เกี่ยวข้องกับการป้องกันและปราบปรามการทุจริต(๕)มีความประพฤติเหมาะสมแก่การแต่งตั้งเป็นผู้แทนภาคเอกชนและภาคประชาสังคม(ข)ไม่มีลักษณะต้องห้าม(๑)เป็นบุคคลวิกลจริต จิตฟั่นเฟือนไม่สมประกอบ คนไร้ความสามารถ หรือคนเสมือนไร้ความสามารถ(๒)เป็นผู้ดำรงตำแหน่งทางการเมืองตามกฎหมายประกอบรัฐธรรมนูญว่าด้วยการป้องกันและปราบปรามการทุจริต หรือเจ้าหน้าที่ หรือผู้ดำรงตำแหน่งหน้าที่ใดๆ ในพรรคการเมือง ยกเว้นสมาชิกพรรคการเมือง(๓)เป็นผู้บริหารท้องถิ่น คณะผู้บริหารท้องถิ่น รองหรือผู้ช่วยผู้บริหารท้องถิ่น สมาชิกสภาท้องถิ่นหรือที่ปรึกษาหรือเลขานุการผู้บริหารท้องถิ่น(๔)เป็นบุคคลล้มละลายหรือเคยเป็นบุคคลล้มละลายทุจริต(๕)เคยต้องคำพิพากษาให้ลงโทษจำคุก แม้คดีนั้นจะยังไม่ถึงที่สุดหรือมีการรอการลงโทษ เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๖)เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๗)เคยถูกไล่ออก ปลดออก ให้ออก หรือเลิกจ้างจากหน่วยงานของรัฐหรือหน่วยงานของเอกชน เพราะทุจริตต่อหน้าที่ ประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๘) เคยถูกคณะกรรมการ ป.ป.ช. หรือคณะกรรมการ ป.ป.ท. วินิจฉัยชี้มูลว่ามีความผิดทางอาญาและหรือวินัย(๙)เคยถูกเพิกถอนใบอนุญาตหรือถูกลงโทษเนื่องจากประพฤติผิดจรรยาบรรณในวิชาชีพกรณีเป็นผู้ประกอบอาชีพที่มีองค์กรควบคุมวิชาชีพข้อ๕ ผู้ซึ่งจะได้รับแต่งตั้งให้เป็นกรรมการผู้ทรงคุณวุฒิต้อง(ก)มีคุณสมบัติ ดังต่อไปนี้(๑)มีสัญชาติไทย(๒)มีอายุไม่ต่ำกว่าสี่สิบห้าปีบริบูรณ์(๓)เป็นผู้มีความซื่อสัตย์สุจริตเป็นที่ประจักษ์(๔)เป็นผู้มีความรู้ ความสามารถ ความเชี่ยวชาญ และมีผลงานเป็นที่ประจักษ์และเป็นประโยชน์ในงานด้านการป้องกันและปราบปรามการทุจริต(ข)ไม่มีลักษณะต้องห้ามตามข้อ ๔ (ข) (๑) - (๙)ข้อ ๖ ให้สำนักงานจัดทำประกาศรับสมัครบุคคลที่ประสงค์จะเป็นกรรมการตามข้อ ๔ และข้อ ๕ โดยให้ผู้ประสงค์ที่จะสมัครเข้ารับการคัดเลือกยื่นใบสมัครและเอกสารต่างๆ ตามที่สำนักงานกำหนดสำหรับผู้สมัครเป็นกรรมการผู้แทนภาคเอกชนและภาคประชาสังคมให้มีหนังสือรับรองหรือได้รับความเห็นชอบจากองค์กรภาคเอกชนหรือภาคประชาสังคมด้วยหากมีการดำเนินการตามวรรคหนึ่งแล้ว ไม่มีผู้มายื่นใบสมัคร หรือมีผู้ยื่นใบสมัครไม่ครบตามจำนวนเป็นเหตุให้ไม่สามารถดำเนินการคัดเลือกกรรมการได้ให้สำนักงานดำเนินการสรรหาจากบุคคลที่มีคุณสมบัติและไม่มีลักษณะต้องห้ามตามข้อ ๔ และข้อ ๕ แต่ต้องได้รับความยินยอมจากบุคคลนั้นข้อ๗ ในการคัดเลือกกรรมการผู้แทนภาคเอกชนและภาคประชาสังคมและผู้ทรงคุณวุฒิให้สำนักงานดำเนินการดังนี้(๑)ตรวจสอบคุณสมบัติและลักษณะต้องห้ามของผู้ที่ได้รับการเสนอชื่อเพื่อเข้ารับการคัดเลือกให้เป็นกรรมการผู้แทนภาคเอกชนและภาคประชาสังคมและกรรมการผู้ทรงคุณวุฒิ ตามข้อ ๔ และข้อ ๕(๒)จัดทำทะเบียนบัญชีรายชื่อ ประวัติ และผลงานโดยย่อของผู้ที่ได้รับการเสนอชื่อเพื่อเข้ารับการคัดเลือกให้เป็นกรรมการผู้แทนภาคเอกชนและภาคประชาสังคมและกรรมการผู้ทรงคุณวุฒิตามข้อ ๔ และข้อ ๕ พร้อมทั้งทำความเห็นเพื่อประกอบการพิจารณาของคณะกรรมการป.ป.ท.ข้อ๘ ให้คณะกรรมการ ป.ป.ท. เลือกผู้ที่เหมาะสมเป็นกรรมการผู้แทนภาคเอกชนและภาคประชาสังคมจำนวนไม่เกินสี่คน และกรรมการผู้ทรงคุณวุฒิจำนวนไม่เกินสามคน จากบัญชีรายชื่อตามข้อ๗ (๒) โดยวิธีการคัดเลือกให้เป็นไปตามที่คณะกรรมการ ป.ป.ท. กำหนดเมื่อดำเนินการตามวรรคหนึ่งแล้วให้สำนักงานเสนอคณะกรรมการ ป.ป.ท. เพื่อแต่งตั้งผู้ที่ได้รับการคัดเลือกภายในสามสิบวันนับตั้งแต่วันที่คณะกรรมการป.ป.ท. มีมติข้อ๙ ให้กรรมการมีวาระการดำรงตำแหน่งคราวละสามปีผู้ซึ่งพ้นจากตำแหน่งแล้วอาจได้รับแต่งตั้งใหม่อีกได้ แต่ต้องไม่เกินสองวาระติดต่อกันในกรณีกรรมการพ้นจากตำแหน่งด้วยเหตุอื่นนอกจากการพ้นจากตำแหน่งตามวาระแต่ยังไม่มีการแต่งตั้งกรรมการใหม่ ให้กรรมการที่เหลืออยู่ปฏิบัติหน้าที่ต่อไป เว้นแต่มีกรรมการเหลืออยู่ไม่ถึงกึ่งหนึ่งของจำนวนกรรมการทั้งหมดทั้งนี้ ต้องมีกรรมการตามข้อ ๔ และข้อ๕ เหลืออยู่อย่างน้อยด้านละหนึ่งคนด้วยข้อ๑๐ ในกรณีกรรมการพ้นจากตำแหน่งตามวาระให้สำนักงานดำเนินการสรรหากรรมการใหม่ภายในหนึ่งร้อยยี่สิบวันก่อนวันที่กรรมการครบวาระแต่ถ้ากรรมการพ้นจากตำแหน่งด้วยเหตุอื่นนอกจากการพ้นตำแหน่งตามวาระ ให้ดำเนินการสรรหากรรมการภายในเก้าสิบวันนับแต่วันที่ตำแหน่งว่างลงข้อ ๑๑ นอกจากการพ้นจากตำแหน่งตามวาระแล้วกรรมการจะต้องพ้นจากตำแหน่ง เมื่อ(๑)ตาย(๒)ลาออก โดยยื่นหนังสือต่อประธานกรรมการ ป.ป.ท.(๓)ขาดคุณสมบัติหรือมีลักษณะต้องห้ามตามข้อ ๔ หรือข้อ ๕(๔) คณะกรรมการ ป.ป.ท. ให้ออกเพราะบกพร่องต่อหน้าที่ ประพฤติเสื่อมเสียหรือหย่อนความสามารถข้อ๑๒ ให้ประธานกรรมการ ป.ป.ท. เป็นผู้รักษาการตามระเบียบนี้ให้คณะกรรมการป.ป.ท. มีอำนาจตีความและวินิจฉัยชี้ขาดปัญหาที่เกิดขึ้นจากการบังคับใช้ระเบียบนี้ประกาศณ วันที่ ๑๗ ธันวาคม พ.ศ. ๒๕๖๑กิตติ ลิ้มชัยกิจประธานกรรมการป้องกันและปราบปรามการทุจริตในภาครัฐพิมพ์มาดา/ธนบดี/จัดทำ๒๓เมษายน ๒๕๖๒[๑]ราชกิจจานุเบกษา เล่ม ๑๓๖/ตอนพิเศษ ๑๗ ง/หน้า ๗/๑๗ มกราคม ๒๕๖๒